shaklee-landmark-study-result-blood-nutrients | Vitamin Cerdik
Published 20 August 2015 at 449 × 336 in Kesan Jangkamasa Panjang Produk Shaklee. Plakkers bedreig die reservaat | Netwerk24
Plakkers bedreig die reservaat
Inwoners van Onder-Papegaaiberg kla nou reeds geruime tyd oor die onwettige besetting van ’n deel van die reservaat sonder enige resultate.
“Ons kan sien hoe meer en meer plakkershutte hier opskiet. Die plakkers is tans besig om snags huise aan die reservaat se kant te bou – in só ’n mate dat hulle nou al die reservaat binnege­dring het. Dit wil voorkom asof geen een van die owerhede hieraan aandag gee nie. Een van die dae sit ons met nog ’n Watergang-krisis op hande,” het die inwoner wat om veiligheidsredes anoniem wil bly, gesê.
“In hierdie stadium is dit nog maar enkele hutte wat hier opgerig is, maar dit word feitlik daagliks meer. Ons is bevrees dat as daar nie nou daadwerklik opgetree gaan word nie, sal die situasie handuit ruk en dan gaan die hele reservaat beset word. Die munisipaliteit het tot dusver nog geensins op ons versoeke gereageer nie. Ons wil nie dieselfde pad stap as wat met Watergang gebeur het en die soort druk waaronder die eienaars van die plaas Avondrust tans is nie,” het die inwoner gesê.
Volgens Mart-Mari Haasbroek, munisipale woordvoerder, behoort die Papegaaiberg-natuurreservaat aan die munisipaliteit. “Ons het bewus geword van drie strukture in die Papegaaiberg-natuurreservaat ná die gereelde monitering wat ons doen deur middel van ’n hommeltuig. Ons het ’n span van die munisipaliteit Dinsdag 3 September ingestuur om die situasie te monitor.
“Die reservaat en ander munisipale gebiede word gereeld gemonitor deur sigbare polisiëring en deur die gebruik van hommeltuie. Daar sal dadelik opgetree word indien ons onwettige strukture vind,” het sy die versekering gegee.